ช่วยคนอื่น ช่วยตัวเอง
ดูให้ดีว่าคนคนนั้นกำลังสำลักจริง แล้วคิดว่าเขายังพอหายใจได้หรือเปล่า หรือหลอดลมอุดตันโดยสิ้นเชิง ถ้าคนคนนั้นสำลักเล็กน้อยพอหายใจได้ ให้คุณปล่อยเขาไอ เค้นเอาอะไรที่ติดคอออกมาเองจะดีกว่า  สัญญาณที่บอกว่าหลอดลมอุดตันแค่บางส่วน คือคนคนนั้นยังพูดได้ ร้องได้ และไอหรือตอบสนองการซักถามของคุณได้ รวมถึงยังหายใจได้อยู่ถึงจะลำบากกว่าปกติธรรมดา และอาจมีหน้าซีดร่วมด้วย  ตรงกันข้าม ถ้าหลอดลมอุดตันโดยสิ้นเชิง เขาจะไม่สามารถพูดคุย ร้องให้ช่วย ไอ หรือหายใจได้เลย นอกจากนี้ยังอาจมี "สัญญาณบอกอาการสำลัก" ร่วมด้วย (สองมือกุมคอ) รวมถึงปากและเล็บม่วงเพราะขาดออกซิเจน ". ถ้าเขาพูดตอบมาได้ ให้รอก่อน คนที่สำลักจริงๆ น่ะพูดไม่ได้หรอก แต่อาจพยักหน้าหรือส่ายหน้าแทน ข้อควรระวังคือห้ามตบหลังช่วยคนที่ยังหายใจหรือพูดได้อยู่ เพราะไม่งั้นอะไรที่ตอนแรกติดอยู่ในคอไม่ลึกนัก คราวนี้จะหลุดลึกลงไปว่าเดิม ถ้าเขาตอบมาแล้วว่าสำลัก ก็ให้  ให้กำลังใจ บอกให้รู้ว่าคุณจะช่วยเขาอยู่ตรงนี้เอง บอกให้เขาพยายามไอหรือขากเอาอะไรที่ติดคอออกมา ห้ามช่วยด้วยการตบหลังเด็ดขาด สังเกตอาการตลอดเวลา และเตรียมตัวช่วยชีวิตเขาทันทีที่มีอาการว่าหลอดลมอุดตันโดยสมบูรณ์ หรือสำลักมากกว่าเดิม ถ้าเขาสำลักรุนแรงหรือทรมานเพราะหายใจไม่ออก แต่ยังมีสติสัมปชัญญะ ให้คุณอธิบายว่าจะเริ่มปฐมพยาบาล คนที่เขาสำลักต้องเตรียมตัวเตรียมใจก่อนว่าคุณกำลังจะปฐมพยาบาลเขา จะได้รู้ว่าเขายอมหรือไม่ยอมให้คุณช่วย ถ้าแถวนั้นมีคนอยู่ช่วยแค่คนเดียว ให้ปฐมพยาบาลตามขั้นตอนข้างล่างก่อนแล้วค่อยเรียกรถพยาบาล แต่ถ้ามีคนอื่นคอยช่วย ระหว่างที่คุณกำลังปฐมพยาบาลก็ให้เขาไปเรียกรถพยาบาลเลย ขั้นตอนต่อไปนี้ใช้ได้เฉพาะตอนที่คนสำลักนั่งหรือยืนอยู่เท่านั้น  ยืนซ้อนหลังคนนั้น เบี่ยงไปข้างใดข้างหนึ่งนิดหน่อย ถ้าคุณถนัดขวาให้ยืนเฉียงไปทางซ้าย ถ้าถนัดซ้ายให้ยืนเฉียงไปทางขวา  ใช้มือข้างหนึ่งประคองหน้าอกเขาไว้ แล้วโน้มตัวเขาไปข้างหน้า อะไรที่ติดคอเขาอยู่จะได้กระเด็นออกมาทางปาก (แทนที่จะยิ่งไหลลึกลงคอ)  ใช้สันมือ (ส่วนที่อยู่ล่างฝ่ามือแต่เหนือข้อมือน่ะ) ตบเข้าไปแรงๆ ที่ระหว่างสะบัก 2 ข้างของเขาประมาณไม่เกิน 5 ที เว้นระยะระหว่างการตบแต่ละทีด้วย เพื่อสังเกตว่าอะไรที่ติดอยู่หลุดออกไปแล้วหรือยัง ถ้ายัง ให้กดกระแทกที่ท้อง (abdominal thrusts) อีกไม่เกิน 5 ครั้ง (ดูข้างล่าง) วิธี Heimlich maneuver เป็นเทคนิคช่วยชีวิตแบบฉุกเฉินที่สงวนไว้ใช้กับผู้ใหญ่หรือเด็กที่โตกว่า 1 ขวบเท่านั้น ห้ามใช้วิธี Heimlich maneuver กับเด็กต่ำกว่า 1 ขวบเด็ดขาด  ยืนซ้อนหลังคนที่สำลัก เอาแขนโอบรอบเอวเขา แล้วโน้มตัวเขาไปข้างหน้า  กำมือแล้วแนบกำปั้นเหนือสะดือพอดิบพอดี แต่ให้ต่ำกว่ากระดูกหน้าอก  วางมืออีกข้างซ้อนบนมือแรก จากนั้นให้ดึงกระแทกมือทั้ง 2 ข้างเข้าที่ท้องคนสำลัก กระแทกขึ้นด้านบนให้แรง  ทำซ้ำไม่เกิน 5 ครั้ง ระหว่างการกระแทกแต่ละครั้งให้หยุดสังเกตอาการเป็นพักๆ ว่าอะไรที่ติดคออยู่หลุดออกมาหรือยัง ถ้าคนสำลักหมดสติ ต้องหยุดทันที ให้วางตำแหน่งกำปั้นสูงกว่าที่อธิบายข้อข้างบนหรือก็คือวิธี Heimlich maneuver ธรรมดา กำปั้นทั้งสองต้องอยู่ที่ฐานกระดูกหน้าอก เหนือซี่โครงคู่ล่างสุดพอดี กระแทกเข้าไปที่หน้าอกแรงเร็วเหมือนที่อธิบายไป แต่ห้ามดันขึ้นข้างบนเหมือนแบบแรก ทำซ้ำจนกว่าเขาจะหายสำลักและอะไรที่ติดคอหลุดออกมา หรือเมื่อคนสำลักหมดสติ พอหลอดลมโล่ง ก็อาจยังมีชิ้นส่วนที่ติดคอหลงเหลืออยู่ ถ้าเป็นไปได้ บอกให้เขาคายออกมาแล้วลองหายใจดูว่าติดขัดไหม เช็คดูให้ดีว่ายังมีอะไรติดหรืออุดตันอยู่ไหม ถ้ายังมี คุณก็อาจเอานิ้วล้วงเข้าไปในปากของคนสำลักเพื่อเอาออกมา ให้ควานเข้าไปเฉพาะกรณีที่คุณเห็นวัตถุนั้นชัดเจนเท่านั้น ไม่งั้นอะไรที่ติดอยู่อาจถูกนิ้วคุณดันเข้าไปลึกกว่าเดิม พอเอาอะไรที่ติดคอออกแล้ว คนส่วนใหญ่จะกลับมาหายใจสะดวกเหมือนเดิม แต่ถ้าไม่เป็นแบบนั้น หรือคนสำลักเกิดหมดสติ ให้ทำขั้นตอนต่อไป ถ้าคนสำลักเกิดหมดสติ ให้ประคองเขานอนหงายบนพื้น จากนั้นถ้าทำได้ให้รีบเคลียร์หลอดลมให้โล่ง ถ้าคุณมองเห็นอะไรที่ติดอยู่ ให้เอานิ้วกวาดเอาออกมาจากคอ และออกมาจากปาก แต่ห้ามล้วงเข้าไปเด็ดขาดถ้ายังไม่เห็นวัตถุนั้นชัดเจน ระวังจะกลายเป็นดันสิ่งอุดตันลึกลงไปในคอโดยรู้เท่าไม่ถึงการณ์  ถ้าอะไรที่ว่ายังติดอยู่ แถมคนสำลักไม่ยอมฟื้นหรือไม่ตอบสนอง ให้รีบเช็คว่าเขายังหายใจอยู่ไหม ขยับแก้มคุณเข้าไปใกล้ปากเขา ภายใน 10 วินาที ดูว่าหน้าอกของเขาพอง-ยุบไหม ฟังเสียงหายใจ และรู้สึกว่าลมหายใจของเขาสัมผัสที่แก้มของคุณหรือเปล่า  ถ้าเขาไม่หายใจ ให้รีบปฏิบัติการช่วยฟื้นคืนชีพหรือ CPR (cardiopulmonary resuscitation) ขั้นตอนการปั๊มหัวใจใน CPR อาจทำให้อะไรที่ติดคออยู่หลุดออกมาได้  ให้ใครช่วยเรียกรถพยาบาล หรือถ้าคุณอยู่คนเดียวก็ให้เรียกเอง แล้วค่อยกลับมาช่วยชีวิตคนสำลัก โดยปั๊มหัวใจ เช็คหลอดลม แล้วก็ผายปอดสลับกันไประหว่างรอเจ้าหน้าที่ ปั๊มหัวใจ 30 ครั้งแล้วให้หยุดเพื่อผายปอด 2 ครั้ง อย่าลืมคอยเปิดปากดูอะไรที่ติดอยู่เป็นระยะระหว่าง CPR เวลาผายปอดอาจมีแรงต้านบ้าง จนกว่าอะไรที่ติดอยู่จะหลุดออกมา ถ้าเคยสำลักแล้วหลังจากนั้นมีอาการไอเรื้อรัง หายใจลำบาก หรือรู้สึกเหมือนยังมีอะไรติดอยู่ในคอ ต้องรีบไปหาหมอโดยด่วน Abdominal thrusts หรือการกดกระแทกที่ท้องอาจทำให้ช้ำในรวมถึงฟกช้ำดำเขียวได้ ถ้าคุณช่วยชีวิตด้วยวิธีนี้หรือทำ CPR ให้ใคร หลังจากนั้นอย่าลืมให้เขาไปตรวจร่างกายให้ละเอียดด้วย ถ้าอยู่คนเดียวแล้วคุณเกิดสำลักขึ้นมา ให้โทรแจ้งตำรวจหรือเรียกรถพยาบาลทันที ถึงจะพูดไม่ได้ แต่ถ้ามีการโทรแจ้งเข้าไป เจ้าหน้าที่ก็คงส่งคนมาดูอยู่ดี คุณอาจจะกระแทกไม่แรงเท่าเวลาคนอื่นทำให้ แต่อย่างน้อยก็ได้พยายามเอาอะไรที่ติดคอออกมา  กำมือแล้วเอาไปกดที่ท้องเหนือสะดือ กุมมือข้างนั้นให้แน่นด้วยอีกมือ ค้อมตัวเหนือเก้าอี้ โต๊ะ เคาน์เตอร์ หรืออย่างอื่นที่แข็งแรง กระทุ้งกำปั้นเข้าที่ท้อง ขึ้นข้างบน เหมือนที่อธิบายไป ทำซ้ำจนอะไรที่ติดคอหลุดออกมาหรือจนกว่าความช่วยเหลือจะมาถึง ต้องแน่ใจว่าไม่มีอะไรหลงเหลือติดอยู่ในคอ พยายามพ่นวัตถุนั้นออกมารวมถึงชิ้นส่วนที่หลงเหลืออยู่ ถ้ามีอาการไอเรื้อรัง หายใจลำบาก หรือรู้สึกเหมือนยังมีอะไรติดอยู่ในคอ ต้องรีบไปหาหมอโดยด่วน การกดกระแทกที่ท้องอาจทำให้คุณช้ำในรวมถึงฟกช้ำดำเขียวได้ ถ้าคุณช่วยชีวิตตัวเองด้วยวิธีนี้ อย่าลืมไปตรวจร่างกายให้ละเอียดทีหลังด้วย
ประเมินสถานการณ์. ถามเขาว่า "สำลักใช่ไหม? เริ่มปฐมพยาบาล. ตบหลังช่วย. กดกระแทกที่ท้อง (วิธี Heimlich maneuver). ปรับใช้วิธี Heimlich maneuver กับคนท้องและคนอ้วน. ต้องแน่ใจว่าอะไรที่ติดคอหลุดออกไปแล้ว. คนสำลักกลับมาหายใจตามปกติหรือยัง. ช่วยชีวิตในกรณีคนสำลักหมดสติ. ไปหาหมอ. เรียกรถพยาบาล. ใช้วิธี Heimlich maneuver กับตัวเอง. ไปหาหมอ.
https://www.wikihow.com/Help-a-Choking-Victim https://www.wikihow.com/Help-a-Choking-Victim
Helping Someone Else Helping Yourself